|  |
| --- |
| **EHITUSVALDKONNA ARENGUKOMISJONI TARGA TELLIJA TÖÖRÜHM**Kuupäev: ***8.02.2022***Koostaja: Ivo Jaanisoo |

Töörühma tööd juhtisid:

* 1. ehitusvaldkonna komisjoni aseesimees – ehituse asekantsler Jüri Rass.
	2. MKM ehitus- ja elamuosakonna juhataja Ivo Jaanisoo

**PÄEVAKAVA**

|  |  |  |
| --- | --- | --- |
| **Aeg** | **Teema** | **Esitaja** |
| 15.00 – 15.05 | **Sissejuhatus, sh põgus vaade ehituse pika vaate rakenduskavale** 5’ | ***Ivo Jaanisoo*** *(Majandus- ja Kommunikatsiooniministeerium)* |
| 15.05 – 15.15 | **Tark tellija rahvusvahelise ehituse klassifikatsioonisüsteemi rakendamisel** 10’ | ***Enn Tammaru*** *(Tallinna Tehnikakõrgkool)* |
| 15.15 – 16.00  | **Targa tellija kontseptsioon koos aruteluga** 45’ | ***Indrek Peterson*** ja **Merle Salmistu** *(Eesti Ehitusettevõtjate Liit)* |
| 16.00 – 16.40 | **Alliansshanked koos aruteluga** 40’ | ***Tiit Hion*** *(Digitaalehituse klaster)* |
| 16.40 – 16.55 | **Riigihankeametnike ja suurtellijate kompetentsi tõstmise programm** 15’ | ***Kristel Mesilane*** *ja* ***Karoli Niilus*** *(Rahandusministeerium)* |
| 16.55 – 17.00 | **Kokkuvõte** 5’ |  |

PROTOKOLL

**KOKKUVÕTE OLULISEMATEST SÕNUMITEST (lisaks ettekannetele)**

|  |
| --- |
| * + 1. **Enn Tammaru ettekanne** CCI-EE klassifitseerimissüsteemist ja selle eeldustest tellija teadlikkusele. Näidati CCI-EE juhendit: <https://ehituskeskus.ee/wp-content/uploads/2022/01/CCI-juhtmaterjalid-170x245-OK-19.01.22.pdf> ja targa tellija infolehte <https://ehituskeskus.ee/wp-content/uploads/2022/01/TARK-TELLIJA-ja-CCI-2.pdf>
		2. **Indrek Petersoni ja Merle Salmistu targa tellija kontseptsiooni tööversiooni tutvustus.** **EEEL saadab kontseptsiooni mustandi laiemale ringile kommenteerimiseks veebruaris.**

Arendame kontseptsiooni töörühma liikmetega edasi ja kajastame ehitusgiidi veebilehel (**MKM aitab korraldada**). Tegemist peab olema eelkõige paindliku kergesti uuendatava infoga. Standard oleks liialt piirav. Kontseptsioon ei pea olema kohustuslik, vaid hariva eesmärgiga. Sihtrühma liigselt ei piira, aga ehitusvaldkonna omanikud ja tellijad laiemas mõistes.* + 1. Üldine seisukoht: ekspertide puudus süveneb, töömaht per capita suureneb, seega vajame targemaid tööriistu ja abivahendeid. Antud töörühmas on siiski vaja fookust just sellel, mis aitab tellijal igas ehitise eluringi etapis paremaid otsuseid teha. Arutada tuleb ta tellija kohustuslike kompetentsusnõuete teemal. Samuti selgemaks muuta osapoolte vastutuse määramine.
		2. Esmased sisulised kommentaarid kontseptsioonidokumendile. Kulutõhusus ja energiasääst võiksid olla nimetatud kvaliteetse ruumi aluspõhimõtete osana, et vältida dubleerimist. Planeeringuline osa (Arengukava, visioon; Eesmärk; Planeering) vajab põhimõttelist ülevaatamist, liigendamist ja mõistete süsteemset kasutamist. Kvaliteetse elukeskkonna kujundamine algab siit ning ka planeeringu tellija (KOV koostöös huvitatud isikuga) peab olema tark. **Elukaare asemel võiks** **läbivalt olla kasutusel eluring nagu on ka ehituse pika vaate raportis.** Eluring toob esile materjalide, komponentide, terve ehitise või ehitisealuse maa taas-, uus- ja korduvkasutuse teemad.
		3. Üks võimalik kontseptsioonis kajastatav viide võiks olla STEPS (suurte infraprojektide strateegia juhtimise vahend, mille juurutamiseks saab taotleda EL toetust): <https://www.fin.ee/riigihanked-riigiabi-osalused-kinnisvara/riigihanked/kasulik-teave#oecd-soovitused>
		4. **Tiit Hioni tutvustus alliansshangete teemal (lisa 2).** Sõnumina kõigi osapoolte (ametlikult „pooli“ ei ole) ühise eesmärgi poole suunamine, andmete ühiskasutuse hirmu kaotamine, koostöös raiskamise vähendamine jms.
		5. Tuleb arutada, kuidas arhitektuurikonkursid mahuvad alliansshangete metoodikasse. Suurobjektide puhul on oluline, et tehtaks poliitiline otsus ja võetaks teadlik risk alliansshanke piloteerimiseks. Samas on ka südikaid tellijaid, kes poliitikutest sõltumatute (väiksemate) investeeringute puhul katsetavad. Transpordiametil on Eesti esimene alliansshange töös. Tallinna Sadam on samuti proovinud (mindi siiski edasi väärtuspõhise hankega). Üldiselt ei julgeta esimesena piloteerida, aga hirmu saab vähendada alliansis loomuliku riskide hinnastamisega. Juriidilisi takistusi alliansshanke kasutamiseks ei ole. Üldine eelistus on piloteerida väiksema objektiga.
		6. Riik peab alliansshangetega võtma initsiatiivi, kusjuures selle analoogi on kasutatud ka varem (Tartu vangla näide). Samuti eratellijatest ehitus- ja arendusfirmad tegelevad sellega päevast päeva. Küsimus on, kas tellida madalaimat hinda või muid väärtusi.
		7. **Alliansshanke piloteerimisel oleks mõistlik kaasata akadeemia (ülikoolid),** et hoida kokku kulusid ja säilitada (läbi õppetöö ka edasi kanda) teadmisi. Ka erialaliidud (sh digitaalehituse klaster) on valmis kaasa aitama.
		8. Karoli Niilus tutvustas ProcurCompi hankijate pädevusraamistikku (lisa 3). Samuti informeeriti, et avaliku sektori hangete kvaliteedikriteeriumite uuring avaldatakse peagi. Rahandusministeeriumis koondatakse ka riigihangete koostöövõrgustikku, kuhu oodatakse osalisi.
		9. Pädevusraamistiku rakendamisel saab kasutada OECD kui Euroopa Komisjoni tellitud lepingupartneri abi. Taotlusprojekti ei pea tegema, sihtrühm kindlasti riigiasutused. Infomaterjalid on avalikult kättesaadavad. **Võimalik, et ProcurCompi saaks kasutada CCI piloteerimisel või alliansshangete projektimeeskondade väljakoolitamisel.**
		10. **Kokkuvõttes liigume täna käsitletud teemadega koostöös edasi ja tutvustame olulisemaid saavutusi maikuus toimuval ehitusvaldkonna arengukomisjoni koosolekul.**
 |

**OSALEJAD –** Lisa 1

|  |  |
| --- | --- |
| **ESINDATAV ASUTUS** | **OSALEJA** |
| Eesti Arhitektide Liit | Katrin Koov |
| Eesti Ehituskonsultatsiooniettevõtete Liit | Kalle Karron, Oliver Napits |
| Eesti Ehitusmaterjalide Tootjate Liit  | Enno Rebane |
| Eesti Ehitusettevõtjate Liit | Raivo Rand, Indrek Peterson, Merle Salmistu |
| Eesti Taristuehituse Liit | Andres Gailit, Tarmo Trei |
| Eesti Kinnisvara Korrashoiu Liit | Heikki Lind, Jüri Kröönström |
| Digitaalehituse klaster | Tiit Hion |
| Eesti Puitmajaliit | Elar Vilt |
| Tallinna Tehnikakõrgkool | Aivars Alt, Enn Tammaru |
| Tallinna linn | Hardi Alliksaar, Veljo Lobjakas, Jürgen Sarmet |
| Eesti Linnade ja Valdade Liit | Jan Trei |
| Eesti Kunstiakadeemia | Andres Ojari, Renee Puusepp |
| Eesti Maaülikool | Toomas Tamm |
| Majandus- ja Kommunikatsiooniministeerium | Jüri Rass, Ivo Jaanisoo |
| Rahandusministeerium | Janno Veskimets, Kristel Mesilane, Karoli Niilus, Andres Levald |
| Kultuuriministeerium | Veronika Valk-Siska |
| Riigi Kinnisvara AS | Mihkel Mäger |
| Tallinna Sadam AS | Hele-Mai Metsal |

Lisa 2. Tiit Hioni (Digitaalehituse klaster) ettekanne alliansshangete teemal

Lisa 3. Karoli Niiluse (Rahandusministeerium) ettekanne riiklike tellijate kompetentsitõstmise programmi ProcurComp teemal